laion/Wikipedia-Exotic huggingface dataset:
הרברט לום

הרברט לום (בצ'כית: Herbert Lom;‏ 11 בספטמבר 1917 – 27 בספטמבר 2012) היה שחקן קולנוע אנגלי, יליד צ'כיה. בקריירה של שישה עשורים, הוא שיחק בתפקידים רבים של הדמות הרעה או הפושע. לום היה ידוע בהגייה המדויקת שלו של השפה האנגלית. מהסרטים הגדולים בהם הופיע ישנם את "הפנתר הוורוד"ו"ומלחמה ושלום". לום נולד בשם הרברט צ'ארלס אנגלו קוחאצ'ביץ' זה שלודרפצ'רו בפראג למשפחה יהודית. למשפחתו של לום היה תואר אצולה בן מאות שנים. הסרט הראשון שבו השתתף היה הסרט הצ'כי Žena pod křížem ("אישה מתחת לצלב" 1937) ולאחריו ב Boží mlýny ("טחנות הרוח של אלהים" 1938). הופעותיו המוקדמות היו בעיקר בתפקידי עזר. בזמן הזה גם החליף את שם המשפחה שלו ל-"לום" (שמשמעותו "מכרה" בצ'כית) היות שזה היה השם הקצר ביותר אשר מצא בספר הטלפונים. עקב כיבוש צ'כוסלובקיה על ידי גרמניה הנאצית, פולין והונגריה בשנים 1938–39, היגר לום לבריטניה בשנת 1939. הוא הופיע רבות בסרטים בריטיים לאורך שנות ה-40, בדרך כלל בתפקידי נבל, אם כי מאוחר יותר הופיע גם בקומדיות. למרות מוצאה היהודי של אמו, הוריו של לום שרדו ובהמשך הצטרפו אליו לאנגליה. ב-1942 הופיע בסרט "מר פיט הצעיר" בתפקיד נפוליאון בונפרטה. ב-1953 הופיע לום בתור מלך סיאם בהפקה המקורית של המחזמר המלך ואני של רוג'רס והמרשטיין בלונדון. הפתיחה נערכה בתיאטרון דרורי ליין ב-8 באוקטובר 1953 ונערכו 926 הצגות שלו. ניתן לשמוע את לום בהקלטה של המחזמר. כמה שנים מאוחר ב-1955 יותר הופיע לום יחד עם פיטר סלרס ואלק גינס בסרט The Ladykillers. ב-1957 הופע ביחד עם רוברט מיצ'ם, ג'ק למון וריטה הייוורת' בסרט Fire Down Below. בשנות ה-60 כיכב במספר סרטים ביניהם ספרטקוס (1960), אל סיד (1961) אי התעלומות (1961), בחזרה מן האפר (1965) וגמביט (1966). בהמשך לום כיכב בסדרת הטלוויזיה היחידה שלו The Human Jungle. בתקופה זאת שיחה בסרט אימה עם תקציב נמוך בשם Mark of the Devil אשר נודע בסצינות הגרפיות שלו של אלימות ועינויים. בתי קולנוע נהגו לחלק לצופים שקיות הקאה בכניסה לסרט. הוא המשיך להופיע במספר סרטי אימה, מביניהם ביצוע קולנועי לסיפור הקצר של אדגר אלן פו הרציחות ברחוב מורג. ב-1980 שיחק בסרט "משחקי ריגול" לצידו של וולטר מתאו. בשנת 1991 שיחק בסרט האימה האיטלקי "The Devil's Daughter". ככל הנראה לום ידוע ביותר בעבור כך ששיחק את צ׳רלס דרייפוס, הממונה על אינספקטור קלוזו, בפנתר הוורוד של בלייק אדוארדס. לצד זה הוא הופיע בביצוע הקולנועי של עשרה כושים קטנים מאת אגאתה כריסטי. במהלך חייו כתב לום שני ספרים. אחד אודות המחזאי האנגלי כרסיטופר מרלו (Enter a Spy: The Double Life of Christopher Marlowe, 1978), והשני אודות המהפכה הצרפתית (Dr Guillotine: The Eccentric Exploits of an Early Scientist, 1992). לום נפטר בשנתו ב-27 בספטמבר 2012 בגיל 95. הרברט לום, במסד הנתונים הקולנועיים IMDb (באנגלית) הרברט לום, באתר AllMovie (באנגלית) הרברט לום, במסד הנתונים הקולנועיים KinoPoisk (ברוסית) הרברט לום, באתר "Find a Grave" (באנגלית) הרברט לום, באתר אנציקלופדיה בריטניקה (באנגלית) Herbert Lom (Obituary), The Telegraph, 27 September 2012 Brian Viner, Herbert Lom: The Odd Fellow, The Independent, ‏December 18th, 2004 Stanely Green, Encyclopedia of the Musical Theatre, New York: Dodd, Mead & Company, rpt, 1976, עמ' 233 MARK OF THE DEVIL (1970), E-Splatter Herbert Lom, Pink Panther star, dies aged 95, BBC News, ‏September 27th, 2012 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'יימס פנימור קופר

ג'יימס פנימור קופר (באנגלית: James Fenimore Cooper;‏ 15 בספטמבר 1789 - 14 בספטמבר 1851) סופר אמריקאי, אבי סיפורי ההרפתקאות האינדיאניים, מחבר "המוהיקני האחרון", שהוא המפורסם מבין סיפורי "פוזמק העור". נולד בברלינגטון, בניו ג'רזי. אביו היה שופט, ובמלאת לג'יימס שנה אחת עקרה המשפחה לעיירה קופרסטאון, שיסד האב לחוף אגם במדינת ניו יורק וקרא לה בשמו. הייתה זו תקופת החלוציות בתולדות ארצות הברית, ומילדותו ספג הבן את מראות נופי הערבה הפראיים ושמע סיפורי הרפתקאות על ההתנגשויות בין המתיישבים הלבנים לבין שבטי האינדיאנים. סיפורים אלה העלה על הכתב. בגיל 16 הצטרף לצי ושירת כקצין על סיפון ספינה בימת אונטריו. לאחר מות אביו השתקע באחוזת המשפחה ושלח ידו בכתיבה. סיפוריו זכו מיד בהצלחה והתפרסמו ברחבי העולם. הוא היה הסופר האמריקאי הראשון שזכה בהצלחה בינלאומית. שבע שנים שירת קופר כקונסול כבוד של ארצות הברית בפריז, ובשובו לארצו כתב את הספר "הבית כפי שמצאתיו" אשר עורר ביקורת וגרר את מחברו למאבקים עם העיתונות. אולם הספרים שבזכותם התחבב קופר על דורות של קוראים צעירים בעולם הם אלה העוסקים בהווי של ארצות הברית בראשית תקופת ההתיישבות. במיוחד זכו בפרסום חמשת ספרי "פוזמק העור", הוא כינויו של נתנאל במפו - צייד ישר לב וידיד האינדיאנים (הקרוי גם "עין הנץ"), שנקלע לסדרה של הרפתקאות מרתקות. הנודע שבספרי הסדרה הוא "המוהיקני האחרון", סיפור מלא חיבה לאינדיאנים ולאורחות חייהם, המתאר את מסעו של "עין הנץ" אל מצודה נצורה כדי להחזיר למפקדה את שתי בנותיו. סיפורו האחרון, "מבואות האלון", עוסק בכומר המגלה לשבט אינדיאני שבניו הם מצאצאי עשרת השבטים וכי עליהם לנסוע לארץ ישראל. רבים מספריו תורגמו לעברית. ספריו של קופר, כגון "אחרון המוהיקנים", "הגשש" ו"פוזמק העור", עסקו בתיאור מציאותי של התפשטות האדם הלבן למערב ארצות הברית ודחיקתם של האינדיאנים. נושא נוסף שבו עסקו ספריו היה ספנות. כתבי ג'יימס פנימור קופר בפרויקט גוטנברג (באנגלית) כתבי ג'יימס פנימור קופר בפרויקט בן-יהודה ג'יימס פנימור קופר, באתר "Find a Grave" (באנגלית) ג'יימס פנימור קופר, באתר אנציקלופדיה בריטניקה (באנגלית) ג'יימס פנימור קופר (1789-1851), דף שער בספרייה הלאומית ג'יימס פנימור קופר, במסד הנתונים הקולנועיים IMDb (באנגלית) ג'יימס פנימור קופר, באתר AllMovie (באנגלית) ג'יימס פנימור קופר, במסד הנתונים הקולנועיים KinoPoisk (ברוסית) ג'יימס פנימור קופר, באתר MusicBrainz (באנגלית) ג'יימס פנימור קופר, באתר Discogs (באנגלית)
שברולט S-10 בלייזר

שברולט S-10 בלייזר (באנגלית: Chevrolet S-10 Blazer, קרוי גם: GMC S-15 Jimmy) מוגדר SUV, מתוצרת יצרנית הרכב האמריקאית שברולט, חברת בת של ג'נרל מוטורס אשר יוצר בין השנים 1982–2012. SUV קומפקטי (אנ') - יוצר בין השנים 1982–1994. SUV - יוצר בין השנים 1995–2005. 2 דלתות SUV. 4 דלתות SUV. הנעה קדמית. הנעה 4x4. יוצר בין השנים 1982–1993. יוצר בארצות הברית וונצואלה. יוצר בין השנים 1994–2012. יוצר בארצות הברית (1994–2001), קנדה (1994–2005), מקסיקו (1994–2005), ברזיל (1997–2012) ונצואלה, אינדונזיה, רוסיה (1996–1998) והרפובליקה העממית של סין. דרגות גימור: "Base", "LS", "LT", "LT", "Xtreme", "ZR2 Off-road Trim". דור ראשון "שברולט S-10 בלייזר", שנת 1994 "שברולט S-10 בלייזר" "שברולט S-10 בלייזר" "שברולט S-10 בלייזר" "שברולט S-10 בלייזר", שנת 1994 דור שני "שברולט S-10 בלייזר" "שברולט S-10 בלייזר" "שברולט S-10 בלייזר", 3 דלתות, שנת 1996 ניידות משטרה "שברולט S-10 בלייזר" השייכת ל-"Aguadilla City Police Department" (אנ') בעיר "Aguadilla, Puerto Rico" (אנ') בפוארטו ריקו "שברולט S-10 בלייזר" בעיר סנט לואיס במדינת מיזורי "שברולט S-10 בלייזר" במחוז "St. Johns County, Florida" (אנ') בפלורידה "שברולט S-10 בלייזר" בשרות משטרת ברזיל שברולט שברולט K5 בלייזר שברולט בלייזר (2018) מדיה וקבצים בנושא שברולט S-10 בלייזר בוויקישיתוף שברולט S-10 בלייזר, סרטון באתר יוטיוב שברולט S-10 בלייזר, סרטון באתר יוטיוב "שברולט S-10 בלייזר" web.archive.org/web/20120925031012 "שברולט S-10 בלייזר" cargurus.com/Cars/Chevrolet-S-10-Blazer "שברולט S-10 בלייזר", שנת 1992 - מפרט carfolio.com/specifications/models/car
בלינדה בנצ'יץ'

בלינדה בנצ'יץ' (בסלובקית: Belinda Bencic; נולדה ב-10 במרץ 1997) היא טניסאית שווייצרית מקצוענית. מדורגת במקום חמישי בעולם (3 בפברואר 2020) בדירוג ה-WTA, דירוג השיא שלה. הישג השיא שלה הוא עלייה לשלב חצי גמר בגראנד סלאם, באליפות ארצות הברית (2019). בנצ'יץ' נולדה בפלוויל, שווייץ. הוריה נולדו בצ'כוסלובקיה. משפחתו של אביה הגיעה לשווייץ בשנת 1968 עם הפלישה הסובייטית לצ'כוסלובקיה. אביה היה שחקן הוקי קרח מקצוען בליגה הראשונה בשווייץ. אמה הייתה שחקנית כדוריד מצטיינת. היא החלה להתאמן בטניס בהדרכתו של אביה כבר מגיל 4. כנערה צעירה היא דורגה במקום ראשון בעולם לגילה. באליפות וימבלדון שנערכה ביולי 2015 הגיעה בנצ'יץ' לשלב שמינית הגמר שבו הפסידה לויקטוריה אזרנקה מבלארוס (23 בעולם) בשתי מערכות (2–6, 3-6). בסיבוב השלישי היא ניצחה את באתני מטק-סנדס מארצות הברית בשתי מערכות (5–7, 5-7). באליפות אוסטרליה הפתוחה שנערכה בינואר 2016 הגיעה בנצ'יץ' לשלב שמינית הגמר שבו הפסידה למריה שרפובה מרוסיה (5 בעולם) בשתי מערכות (7-5, 7-5). בסיבוב הראשון היא ניצחה את אליסון ריסקה מארצות הברית בשתי מערכות (4–6, 3-6), בסיבוב השני היא ניצחה את טימאה בבוש מהונגריה בשתי מערכות (3–6, 3-6) ובסיבוב השלישי היא ניצחה את קטרינה בונדרנקו מאוקראינה ב-3 מערכות (6-4, 2-6, 4-6). באליפות וימבלדון שנערכה ביולי 2018 הגיעה בנצ'יץ' לשלב שמינית הגמר שבו הפסידה לאנגליקה קרבר מגרמניה (11 בעולם) בשתי מערכות (6-3, 7-67-5), בהמשך זכתה קרבר בתואר. בסיבוב הראשון היא הפתיעה וניצחה את קרולין גרסיה מצרפת (6 בעולם) בשתי מערכות (6-72-7, 3-6), בסיבוב השני היא ניצחה את אליסון ריסקה ב-3 מערכות (6-1, 6-710-12, 2-6) ובסיבוב השלישי היא ניצחה את קרלה סוארס נבארו מספרד (27 בעולם) בשתי מערכות (1–6, 6-73-7). באליפות ארצות הברית שנערכה בספטמבר 2019 הגיעה בנצ'יץ' לשלב חצי הגמר שבו הפסידה לביאנקה אנדרסקו מקנדה (15 בעולם) בשתי מערכות (7-6 7-3, 7-5) שלבסוף אף זכתה בתואר. בסיבוב השני היא ניצחה את אליזה קורנה מצרפת ב-3 מערכות (4–6, 6-1, 2-6) ובסיבוב הרביעי היא חלה הפתע גדולה לאחר שניצחה את האלופה המכהנת והמדורגת 1 בעולם נאומי אוסקה מיפן בשתי מערכות (5–7, 4-6). מדיה וקבצים בנושא בלינדה בנצ'יץ' בוויקישיתוף אתר האינטרנט הרשמי של בלינדה בנצ'יץ' (בגרמנית ובאנגלית) בלינדה בנצ'יץ', ברשת החברתית פייסבוק בלינדה בנצ'יץ', ברשת החברתית אקס (טוויטר) בלינדה בנצ'יץ', ברשת החברתית אינסטגרם בלינדה בנצ'יץ', באתר olympedia.org בלינדה בנצ'יץ', באתר ה-WTA בלינדה בנצ'יץ', באתר ה-ITF בלינדה בנצ'יץ', באתר גביע הפדרציה
Easy (יישום)

Easy (נכתב גם "איזי") היא חברת תוכנה המספקת פלטפורמה לחיבור בין אנשים לעסקים מקומיים בעזרת מנוע חיפוש ובאמצעות הנגשת נתונים על אודות עסקים, נקודות עניין, בעלי עסקים, אירועים ועוד בישראל. האלגוריתם של האתר והמידע בתוכו מתעדכנים באופן קבוע. ל־easy ישנו יישום לאייפון ולאנדרואיד, ויש לו גם גרסה באנגלית. מנוע החיפוש הושק בשנת 2011. נכון לשנת 2022 מועסקים בחברה 70 עובדים, ומעל 2 מיליון ישראלים משתמשים באפליקציית easy. בינואר 2017 דורגה האפליקציה בידי אתר Geektime במקום הראשון מבין האפליקציות הישראליות. השימוש הבסיסי ב־easy מתבצע בעזרת טלפונים חכמים ושירותי GPS. נושאי התוכן מחולקים לפי הצרכים  היומיומיים של הגולשים, למשל - "לאכול", "לקנות", "לבלות" וכדומה, כאשר דירוג העסקים נקבע על סמך ציון easy. האפליקציה מציגה מידע אובייקטיבי ושימושי על עסקים בישראל - כתובות, טלפונים, שעות פתיחה, ביקורות, תמונות ועוד. רשימת העסקים המוצגת עבור נושא חיפוש קונקרטי, מסודרת תוך התחשבות במיקום המשתמש ובאיכות העסקים. קיימות אלפי רשימות שונות אותן ניתן לסנן לפי קריטריונים שונים. דירוג העסקים (ציון easy) מבוסס על ציונים וביקורות מכל רחבי הרשת - אתרים, רשתות חברתיות, וציונים לעסקים שניתנים על ידי משתמשי easy. ציון easy לעסקים מתעדכן בצורה אוטומטית ויומיומית ומייצג את כלל מדדי איכות העסק - ציוני גולשים, פופולריות, שירותי העסק ועוד. בעלי עסקים יכולים לתפוס בעלות על עמודי העסקים שלהם ב־easy, לעדכן בהם מידע ולנהל אותם בחינם. שירותים נוספים ניתנים בתשלום. האלגוריתם של האתר והמידע בתוכו מתעדכנים באופן שוטף, דבר המאפשר צבירת נתונים רבים בנוגע לעסקים בישראל, כמו שעות פתיחה וסגירה של עסקים, מיקומים בהם יש מקבץ גדול של עסקים מאותו תחום ועוד. נתונים אלו מאפשרים לבעלי עסקים להסיק מסקנות ולנבא היכן כדאי לפתוח את העסק הבא. אתר האינטרנט הרשמי של Easy Easy, ברשת החברתית פייסבוק אסי גל, ‏קיבוץ הייטק, באתר ‏מאקו‏, 16 בנובמבר 2016 אלו הן 10 האפליקציות הישראליות שסגרו חודש מוצלח במיוחד באתר גיקטיים האפליקציה שיודעת איפה לפתוח גלידריה, באתר www.youtube.com, הרצאה מועידת גו מובייל ה-8, ‏16/12/2019 עיריית ירושלים מעודדת תמיכה בעסקים הקטנים בתקופת הקורונה, באתר mako, ‏2020-04-23
המופע המבולבל של יובל

המופע המבולבל של יובל היא סדרת ילדים ישראלית בכיכובו של יובל המבולבל המשודרת בערוץ הופ!. הסדרה עצמה זכתה לסדרת-בת בשם "המופע המבולבל של יובל- גם אתם יכולים" שבו יובל מלמד את הצופים כל מיני דברים בהתאם לנושאי הפרקים ששודרו כגון: להטוטי כדור, קיפול בלונים וכו'. הסדרה זכתה למועמדות לפרסי האקדמיה הישראלית לטלוויזיה על פרס "הסדרה לגיל הרך". בכל ערב יובל המבולבל מופיע באולם ההופעות אותו מנהלת גברת בראבו. יובל מתאמן בכל יום לקראת המופע שיערך בערב וחבריו עוזרים לו להתגבר על כל הקשיים וללמד אותו שהוא יכול לעשות כמעט הכול. יובל שם-טוב - יובל המבולבל כנרת לימוני - גברת בראבו אייל נחמיאס - סטקאטו רועי צדוק - הוקוס טל אידיסיס - טוטו גרשון וייסרפירר - טוני המופע המבולבל של יובל, במיזם "אישים" לתיעוד היצירה הישראלית המופע המבולבל של יובל, באתר הופ! ילדות ישראלית אלכסנדר כץ, פרס ל'דינו דנה' בכנס מדיה; התעניינות ביובל המבולבל, ‏18 באוגוסט 2018 המופע המבולבל של יובל, המתחרים על פרס הטלוויזיה 2017, באתר האקדמיה הישראלית לקולנוע וטלוויזיה
יחסי ספרד–קומורו

יחסי ספרד–קומורו הם היחסים הדיפלומטיים הרשמיים שבין ממלכת ספרד לבין האיחוד של איי קומורו. היחסים שבין ספרד לקומורו כוננו ב-1 במרץ 1983. הנוכחות הכלכלית העיקרית של ספרד בקומורו היא של ציי אוניות דייג טונה שבאוקיינוס ההודי. האוניות העוגנות בקומורו נהנות מתוצאותיו של הסכם הדייג של המדינה עם האיחוד האירופי. בקומורו רואים במגזר התיירות כמגזר פוטנציאלי מאוד לפיתוח. חברות מלונות ספרדיות שכבר פועלות באזור בוחנות הקמת מלונות גם בקומורו. ניתן להגיד את אותו הדבר לגבי תחום הגז והנפט המתפתח במדינה. אף על פי העובדה שקומורו לא זוכה להתייחסות רבה מצד התוכניות לשיתוף פעולה של ספרד, ספרד משתפת פעולה עם קומורו דרך האיחוד האירופי. קומורו אינה מיוצגת בספרד, הן בדרג השגרירות והן בדרג הקונסולרי. קומורו האמינה את שגרירותה שבפריז, בירת צרפת, על ספרד. ספרד אינה מיוצגת בקומורו בדרג השגרירות. ספרד מיוצגת בקומורו בדרג הקונסולרי באמצעות קונסוליה רשמית שהיא מחזיקה במורוני, בירת המדינה. ספרד האמינה את שגרירותה שבפרטוריה, בירת דרום אפריקה, על קומורו. Ficha de Unión de Comoras, אתר משרד החוץ של ספרד VICE CONSULATE OF SPAIN IN MORONI, COMOROS
שברולט בלייזר (2018)

שברולט בלייזר (באנגלית: Chevrolet Blazer) הוא קרוסאובר בגודל בינוני עם מאפייני SUV מתוצרת יצרנית הרכב המקסיקנית Ramos Arizpe Assembly (אנ'), חברת בת של ג'נרל מוטורס אשר מיוצר מדצמבר 2018 במקסיקו. Ramos Arizpe Assembly (אנ'), מייצרת דגמי מכוניות של חברות הבת של "ג'נרל מוטורס", כגון: שברולט, ביואיק, GMC, קדילאק. בשנת 2022 עברה הבלייזר מתיחת פנים קלה לעיצוב החיצוני ומסך גדול יותר. דגמי "שברולט בלייזר" ששווקו מדצמבר 2018, שווקו כמודל שנת הדגם 2019. 27 היחידות הראשונות מהדגם נמכרו בדצמבר 2018. 5 דלתות. 5 נוסעים. מנוע קדמי. מנוע בנזין. הנעה קדמית. הנעה כפולה 4x4. שברולט בלייזר 2019 שברולט בלייזר 2019 שברולט שברולט S-10 בלייזר שברולט K5 בלייזר מדיה וקבצים בנושא שברולט בלייזר בוויקישיתוף אתר האינטרנט הרשמי של שברולט בלייזר (באנגלית אמריקאית) שברולט בלייזר, סרטון באתר יוטיוב שברולט בלייזר, סרטון באתר יוטיוב תומר הדר, משפחתיות שעברו טיפול המרה: הדגמים החדשים שנמצאים בדרך לישראל, באתר כלכליסט, 19 ביולי 2019 שברולט בלייזר, האתר הרשמי בעברית "שברולט בלייזר 2019 - צבעים gmauthority.com/blog/2018/10/2019-blazer-colors-exterior-and-interior "שברולט בלייזר" החדש chevrolet.com/suvs/blazer-sporty-suv cartube, מתיחת פנים: 2022 שברולט בלייזר החדש נחשף - cartube, באתר www.cartube.co.il "שברולט בלייזר (2018)" topspeed.com/cars/car-news/5-ways-the-blazer-competes "שברולט בלייזר" כולל תמונות autoblog.com/2019/03/18/chevrolet-blazer-reviews "שברולט בלייזר (2018)" businessinsider.com/chevy-blazer-2019-suv-review-features-photos-2019
קלאדקהקה

קלאדקהקה (בשוודית: Kladdkaka, מילולית: "עוגת בוץ שוקולד") היא עוגה מהמטבח השוודי. העוגה מזכירה במרקמה חומיות ותוכה רך ודביק. נהוג לאכול את העוגה עם שמנת או עם גלידת וניל ואוכמניות. מקורה של העוגה אינו ידוע בוודאות. קיימות מספר השערות[דרוש מקור]: העוגה יוצרה בעקבות הבראוניז או בעקבות מתכון של עוגת שוקולד דומה מצרפת. העוגה נוצרה לראשונה בעת מלחמת העולם השנייה כאשר היה חוסר בסודה לשתייה בשוודיה. העוגה לא הופיעה לפני שנת 1968.
מבחן ביאורט

מבחן ביאורט (הנקרא באנגלית גם מבחן פיוטרובסקי) היא תגובה כימית הבאה לגלות נוכחות קשרים פפטידיים בתמיסה הנבדקת. התגובה מבוססת על כך שבנוכחות הקשר הפפטידי יון נחושת בעל דרגת חמצון 2+ יוצר קומפלקס בתמיסה אלקלית בצבע סגלגל. התגובה מאפשרת לגלות את ריכוז החלבונים כי זה נמצא ביחס ישר עם כמות חומצות אמינו בפפטיד. כך שעוצמת הצבע בגל 540 ננומטרים, בהתאם לחוק בר-למברט, הוא ביחס ישר לכמות הפפטיד. הריאגנט שמשתמשים בו למבחן איננו מכיל ביאורט (אנ') אך למולקולה הזו המבחן הזה יוצא חיובי גם כן ומכאן מגיע שמו. בתגובה נחושת עם דרגת חמצון 2+ מתחברת לחנקנים שבתמיסה ועוברת חיזור לדרגת חמצון 1+. התגובה רגישה לבופרים של טריס ואמוניה מה שעושה אותה ללא שימושית אם הפפטידים הוצעו ממשקע של סולפט אמוניה. התגובה אינה רגישה מספיק לכם הכי מתאימה לשימוש עם רקמות תאים ומקורות אחרים עשירים בפפטידים. הריאגנט של המבחן מורכב מנתרן הידרוקסידי, הידראט נחושת גופרתית ואשלגן נתרן טארטראט שנוסף לכלציה וייצוב יוני נחושת. תמיסה מימית הופכים לבסיסית בעזרת בסיס חזק (תמיסה של 1% הידרוקסיד נתרן או אשלגן). בהמשך מוסיפים כמה טיפות של נחושת גופרתית מומסת במים. בריכוז בין 5 ל 160 מ"ג למ"ל פפטידים בתמיסה היא תהפוך לסגלגלה. רק הפפטידים עם אורך של לפחות שלוש חומצות אמינו תיתן שינוי ספקטרלי מספיק למדידה. מדיה וקבצים בנושא מבחן ביאורט בוויקישיתוף Ninfa, Alexander; Ballou, David; Benore, Marilee (2009). Fundamental Laboratory Approaches for Biochemistry and Biotechnology. Wiley. p. 111. ISBN 978-0470087664 Chemical reagents (באנגלית) Fenk, C. J.; Kaufman, N.; and Gerbig, D. G. J. Chem. Educ. 2007, 84, 1676-1678. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
קני קריימר

קני קריימר (באנגלית: Kenny Kramer; נולד במאי 1943) הוא סטנדאפיסט אמריקאי. דמותו היוותה השראה לדמות קוזמו קריימר מן הסדרה "סיינפלד". קריימר גדל ברובע הברונקס בניו יורק ונזרק מבית הספר בגיל 17. הוא יהודי במוצאו. הוא מכר מגזינים, היה מנהל להקת רגאיי, והופיע באופן לא סדיר כסטנדאפיסט עד שנת 1981. בהמשך ולמשך מספר שנים נהג למכור בדיסקוטקים, תכשיטים זולים שהיו זורחים בחושך. הוא התגורר במבנה "מנהטן פלאזה" בשכונת הל'ס קיטשן שבמנהטן, בו מתגוררים אמנים בדיור מסובסד, סמוך מאוד לחדרו של לארי דייוויד מיוצרי הסדרה "סיינפלד", והיו ביניהם יחסי ידידות. דמותו היוותה השראה לדמות "קוזמו קריימר" שגולמה בסדרה סיינפלד על ידי מייקל ריצ'רדס. דייוויד אמר שקני מעט אקסצנטרי והוא יהיה דמות מתאימה לסדרה. חלק גדול ממאפייניו של קריימר המקורי כגון האובססיה לגולף, פירות, ג'קוזי, הוצאת פריטים מהמקרר, וחשיבה על רעיונות והמצאות מוזרים, נכנסו לסדרה בגילומו של ריצ'רדס. מייקל ריצ'רדס העדיף לא להפגש עם קני כדי ללמוד את דמותו, והעדיף ליצור את דמותו ללא עזרה שכזו. לכך ניתן ביטוי בסדרה סיינפלד, בעונה הרביעית שלה בפרק "הפיילוט". במקור הייתה אמורה דמותו להיקרא בשם "קסלר" וכך גם נקראה הדמות בפרק הראשון של הסדרה, זאת עקב חששו של לארי דייוויד מכך שקני קריימר ינצל את השימוש בשמו בסדרה לצרכיו. עם זאת, ג'רי סיינפלד חשב שהשם קריימר הוא נכס שחבל לוותר עליו. קני קריימר החל להוביל סיורים בניו יורק בעקבות הסדרה בעת שזו שודרה, והמשיך בקיומם גם לאחר שירדה מן המסכים, תחת השמות "Kramer's Reality Tour" ו-"Kramer's Reality Road Show". הסיורים מלווים באוטובוס עסקו במאחורי הקלעים של הסדרה. פרודיה על סיורים אלה הוצגה בפרק "כיפות המאפין" בסיינפלד, בעת שקוזמו קריימר הוביל סיור באוטובוס שנקרא "The Peterman Reality Tour". בעונה השלישית של ה-DVD של הסדרה סיינפלד, שולבה התוספת הדוקומנטרית "Kramer vs. Kramer: Kenny to Cosmo". קריימר עבד ככתב בתוכנית Hard Copy שעסקה בעולם הבידור. בשנת 1997 ניסה להיות מועמד המפלגה הדמוקרטית לראשות עיריית ניו יורק אך לא קיבל את המועמדות מטעמה. בשנת 2001 לאחר פנייה אליו מצד המפלגה הליברטריאנית לרוץ לראשות עיריית ניו יורק הגיע קריימר למקום השביעי עם 1408 קולות. בשנת 2013 הוא הוסמך לחתן זוגות בניו יורק. מדיה וקבצים בנושא קני קריימר בוויקישיתוף אתר האינטרנט הרשמי של קני קריימר קני קריימר, במסד הנתונים הקולנועיים IMDb (באנגלית) עמי פרידמן, קני קריימר מגיע לישראל, באתר ynet, 3 בפברואר 2016 ג'ון טיארני, With Help of 'Seinfeld,' Legend in His Own Time;The Real Kramer Tries to Capitalize, בארכיון אתר הניו יורק טיימס, פורסם במקור ב-18 בינואר 1996 The Real-Life Kramer Who Inspired ‘Seinfeld’ Is Now A Reverend (VIDEO), באתר הפינגטון פוסט, 7 בנובמבר 2013 לארי מקשיין, EXCLUSIVE: ‘Seinfeld’ fan? You can now be married by Rev. Krame, באתר ניו יורק דיילי ניוז, 10 ביולי 2013
פיליפ מקסימיליאן אופיץ

פיליפ מקסימיליאן אופיץ (בגרמנית: Philipp Maximilian Opiz‏; 5 ביוני 1787 – 20 במאי 1858, פראג) היה בוטנאי גרמני מממלכת בוהמיה. פיליפ מקסימיליאן אופיץ נולד בעיירה צ'סלאב. הוא כיהן במספר תפקידים ציבוריים והחל משנת 1838 הועסק במערכת שמירת על היערות. הוא היה בין הראשונים שהחלו באופן יסודי חקר של הצומח בצ'כיה. הוא אסף אוסף גדול שכיום נמצא במוזיאון ליד פראג. בשנת 1817 הוא הקים ארגון שמטרתו היה החלפת מידע ודוגמאות של פרחים, חרקים וזרעים. לקראת בשנת 1858 בבעלות הארגון היה אוסף שכלל 1,700,000 פריטים. בשנים 1823–1830 הוא היה עורך של עיתון Naturalientausch. בשנת 1818 הוא פרסם Flora cryptogamica Bohemiae. בשנת 1836 ביחד עם פרנץ קסאבר פיבר ובוטנאים נוספים הוא פרסם ספר Oekonomisch-technische Flora Böhmens. על שמו נקראו מספר צמחים וסוגי צמחים. מדיה וקבצים בנושא פיליפ מקסימיליאן אופיץ בוויקישיתוף תיאור פרסומים
בית הכנסת קהל חדש בסרייבו

בית הכנסת הספרדי "קהל חדש" בסרייבו (בלאדינו: Kal Nuevo/Muevo) היה בית כנסת אשר פעל בעיר סרייבו בבוסניה, בין השנים 1746–1930. בהמשך, שימש המבנה קן של תנועת השומר הצעיר בקרב קהילת סרייבו. ב-1984 נפתחה במקום גלריית "ההיכל החדש" (בבוסנית: Galerija Novi hram) שהיא שלוחה של "המוזיאון היהודי של בוסניה והרצגובינה" השוכן בבית הכנסת קהל ישן הממוקם בסמוך. ערכים מורחבים – יהדות סרייבו קהילה יהודית ספרדית התקיימה בסרייבו החל מאמצע המאה ה-16. ב-1581 נחנך "בית הכנסת קהל ישן" אשר מוקם בתוך שכונת החצר היהודית בעיר שנקראה "אֶל קוֹרְטִיז'וֹ" (El Cortijo, מלאדינו: החצר). באוקטובר 1697, במהלך מלחמת האימפריה העות'מאנית-הליגה הקדושה (1683–1699), כבשו האוסטרים בפיקודו של הנסיך אויגן מסבויה את סרייבו והעלו באש את הרובע היהודי, ובכלל זה את בית הכנסת קהל ישן. ב-1739 שבה השליטה בסרייבו לידי העות'מאנים והוחל בשיקום הקהילה ומוסדותיה. ב-1739 לאחר שחזרו העות'מאנים לשלוט בעיר, נתונה הייתה הקהילה במצב כלכלי קשה הן בשל נזקי הרכוש הכבדים שנגרמו בעיר והן בשל הסכומים הגבוהים אשר שולמו לנסיך אויגן מסבויה מפקד צבא ממלכת הבסבורג כדמי פדיון שבויים של רבני ונכבדי הקהילה. בית הכנסת "קהל חדש" חרב בשרפה שהציתו האוסטרים ועבודות השיקום נמשכו שנים ארוכות, גם בשל עלותן. ב-1746 הוקם מבנה בית הכנסת "קהל חדש" אשר שרת את הקהילה ומוסדותיה במהלך תקופת השיקום. ב-1788 נפגע המבנה בדליקה שפרצה באזור. ב-1794 אישר הוואלי העות'מאני לבני הקהילה לשקם את בית הכנסת והוא שוקם ונפתח מחדש ב-1820. ב-1827 הסתיימו עבודות השיקום בבית הכנסת "קהל ישן". בית הכנסת "קהל חדש" היה קטן יותר מ"קהל ישן" ונבנה בסמוך אליו. מיקומו במנח צפון לדרום והוא מכוסה גג רעפים. הכניסה לאולם התפילה הייתה מצד הצפוני. הקומה השנייה שימשה לעזרת נשים. ב-1930 עם חנוכתו של בית הכנסת קהל גדול הופסק השימוש במבנה לתפילות, ושוכן בו קן של תנועת "השומר הצעיר". לאחר חורבן יהדות סרייבו בשואת יהודי יוגוסלביה נותר המבנה ללא שימוש. ב-1984 שופץ המבנה ושוכנה בו גלריה המהווה שלוחה של המוזיאון היהודי של בוסניה השוכן בבית הכנסת "קהל ישן" הסמוך. החל מ-1997 מופעל המקום על ידי אגודת "לה בנוולנצייה" (La Benevolencija) של קהילת סרייבו. מדיה וקבצים בנושא בית הכנסת קהל חדש בסרייבו בוויקישיתוף אתר האינטרנט הרשמי של בית הכנסת קהל חדש בסרייבו בית הכנסת קהל חדש, באתר המרכז לאמנות יהודית ישנן כמה וכמה גרסאות לעניין מועד הקמתו של המבנה. לפי גרסה אחת הוקם בשנות ה-70 של המאה ה-19, באזור 1870. גרסה נוספת מציינת 1820. גרסאות אלו, חלקן מקוונות, אינן בעלות תימוכין ממוסדות אקדמיים. הגרסה לה יש תימוכין ממוסדות אקדמיים כגון אוניברסיטת סירקיוז והמרכז לאמנות יהודית של האוניברסיטה העברית, מציינת את שנת 1746 כמועד הקמת המבנה וזו הגרסה שנכתבה בערך. אתרי מורשת יהודית בבוסניה והרצגובינה, עמוד 8, באתר אוניברסיטת סירקיוז (באנגלית). הקהילה היהודית בבוסניה, באתר האנציקלופדיה היהודית (באנגלית). כרוניקה של היסטוריית יהודי בוסניה, באתר elmundosefarad (בבוסנית). אתרי מורשת יהודית בבוסניה והרצגובינה, באתר jewish-heritage-europe (באנגלית). vedrana Gotovac, sinagoge u Bosni I Hercegovini, Sarajevo, 1987, page 23 (בבוסנית). גלריית ההיכל החדש, באתר הגלריה (באנגלית).
קנווי איילנד

קנווי איילנד (באנגלית: Canvey Island) הוא אי ועיירה המהווים אזור אדמיניסטרטיבי (civil parish) במפגש בין התמזה לים הצפוני, במחוז אסקס, שבמזרח אנגליה. שטח האי כ-18.4 קמ"ר ואוכלוסייתו מונה מעט למעלה מ-40 אלף תושבים. האי מופרד מהיבשת על ידי רשת של נחלים. גובהו מעט מעל גובה פני הים, ובשל כך הוא בסכנה גבוהה להצפות וגאות חריגה, אולם התקיים בו יישוב כבר מלפני כ-2,000 שנה, בעת הפלישה הרומאית לבריטניה. האי היה חקלאי ברובו המכריע עד למאה העשרים, שבה החלו לצוץ בו אתרי תיירות ונופש, בעיקר בין השנים 1911–1951. ההצפה הקטסטרופלית שהכתה בו בשנת 1953 הרסה כליל את האי, ובה נספו 58 תושבים, ופונו כ-13,000. בשנת 2017, לאור נסיקה ביוקר המחיה בצפון לונדון, היגרו יחד לאי כ-6 משפחות בעלות אופי חסידי. במהלך השנים מאז הקהלה גדלה במהירות יחסית ונכון ל-2023 מונה למעלה ממאה משפחות חרדיות, ברובן הגדול חסידיות. התפתחות הקהלה סוקרה מספר פעמים בתקשורת הבריטית הארצית, כולל כתבה דוקומנטרית באורך של כ-45 דקות ב-BBC. מדיה וקבצים בנושא קנווי איילנד בוויקישיתוף אתר האינטרנט הרשמי של קנווי איילנד קנווי איילנד, באתר אנציקלופדיה בריטניקה (באנגלית) Canvey Island's 13,000 refugees. (1953-02-02). The Guardian, p. 1. Retrieved 2008-07-29.
אשבורן–פרנקפורט

אשבורן–פרנקפורט (בגרמנית: Eschborn-Frankfurt) הוא מרוץ אופני כביש מדרג ה-UCI World Tour בגרמניה, מאשבורן (אנ') לפרנקפורט ומתקיים מאז 1962. שיאן הניצחונות במרוץ הוא אלכסנדר קריסטוף הנורווגי שניצח ארבע פעמים. המנצח האחרון במרוץ, במהדורה של 2022, הוא סם בנט האירי. מ-2017, המרוץ הוא חלק מסבב מרוצי הוורלד טור. הוא מאורגן על ידי חברת אסו (אנ'), שמארגנת גם את הטור דה פראנס, הוואלטה אספנייה, הפריז–ניס, הפריז–רובה ומרוצים בכירים נוספים. המרוץ מתקיים באופן רציף משנת 1962, אך בשנת 2015 בוטל בשל חשש מפעילות טרור באזור. מדיה וקבצים בנושא אשבורן–פרנקפורט בוויקישיתוף אתר האינטרנט הרשמי של אשבורן–פרנקפורט